पाएं अपने शहर की ताज़ा ख़बरें और फ्री ई-पेपरडाउनलोड करें
चक्रधरपुर रेल डिवीजन में कोरोना संकट के बीच डाॅक्टर और पारामेडिकल स्टाफ की बहाली शुरू हो गई है। बुधवार को डाॅक्टरों का ऑनलाइन इंटरव्यू भी हुआ। डिवीजन स्तर पर कुल 5 डाॅक्टर नियुक्त होंगे। इसमे से 2 डाॅक्टर टाटानगर रेलवे अस्पताल को मिलेंगे। साथ ही 7, 8 और 10 मई को पारा मेडिकल स्टाफ के लिए ऑनलाइन साक्षात्कार होगा।
टाटानगर रेलवे अस्पताल में 3 स्टाफ नर्स, 1 ड्रेसर, 8 सफाई कर्मी समेत लगभग 14 पद है। इन पर पारामेडिकल स्टाफ की बहाली होगी। रेलवे मेंस कांग्रेस के कार्यवाहक महामंत्री शशि मिश्रा ने डीआरएम वीके साहू का धन्यवाद किया है, जिन्होंने संकट के समय त्वरित चिकित्सा कर्मियों की नियुक्ति शुरू की है। इससे अब रेलकर्मियाें को इलाज में बेहतर सुविधा मिल सकेगी।
स्टील-जनशताब्दी स्पेशल आज से नहीं चलेगी
दक्षिण पूर्व रेलवे ने टाटानगर से होकर चलने वाली दो ट्रेनों को बंद का आदेश जारी कर दिया है। बुधवार को जारी आदेश के अनुसार, ट्रेन नंबर 02021-02022 हावड़ा-बड़बिल जनशताब्दी स्पेशल और 02829-02830 हावड़ा-टाटा स्पेशल (स्टील एक्सप्रेस) को गुरुवार से बंद कर दिया जाएगा। इन दोनों ट्रेनों के बंद होने से कोलकाता जाने वाले यात्रियों को सीधे तौर पर परेशानी होगी। हटिया-पुणे स्पेशल 7 मई से, जबकि पुणे-हटिया स्पेशल का परिचालन नौ मई से बंद रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn